Diari Oficial de la Generalitat Valenciana


Sumari del DOGV 5546, del 02-07-2007 (2007/8721)

RESOLUCIÓ de 8 de maig de 2007, de la Direcció General de Qualitat Ambiental, per la qual s'arxiva l'expedient administratiu 117/05 IPPC, i es declara conclús el procediment.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5546

Data del DOGV
:   02-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8721


Data del document
:   08-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * eliminació de residus
    * impacte ambiental
    * residu
    * empresa privada

RESOLUCIÓ de 8 de maig de 2007, de la Direcció General de Qualitat Ambiental, per la qual s'arxiva l'expedient administratiu 117/05 IPPC, i es declara conclús el procediment. [2007/8721]  
Vist l'expedient de referència incoat a instàncies de Jorge Tejedo Orts, en representació de la mercantil ECOCAT, SL, amb CIF B-60171162 i domicili a l'efecte de notificacions en la Prolongació del Carrer Pietat polígon industrial Artana de Vila-real (Castelló), s'emet la present resolució de conformitat amb els següents,  
Antecedents de fet  
Primer. Amb data 14 d'octubre del 2005 va entrar en el Registre General de la conselleria de Territori i Habitatge escrit presentat per Jorge Tejedo Orts, en representació de la mercantil ECOCAT, SL pel qual sol·licita l'autorització ambiental integrada per a una planta de tractament i abocador de residus perillosos, d'acord amb el que establix la Llei 16/2002, de prevenció i control integrats de la contaminació, desenvolupada en l'àmbit de la Comunitat Valenciana pel Decret 40/2004, de 5 de març.  
En aqueixa mateixa data presenta a l'Ajuntament de Fanzara (Castelló), on es pretén ubicar la instal·lació, la sol·licitud perquè s'emeta un informe acreditatiu de la compatibilitat del projecte amb el planejament urbanístic. Informe que fins a la data no es té coneixement que s'haja emés.  
Segon. Verificat l'ajustament de la documentació se li requerix a l'empresa que presente la documentació per a iniciar el tràmit d'autorització ambiental integrada que és esmenada tota la documentació per l'empresa el 18 de novembre del 2005. Tot seguit segons el que establix l'article 15 del Decret 40/2004, se sol·liciten els informes sobre la idoneïtat de la documentació presentada als organismes que participen en la tramitació de l'autorització ambiental integrada, com també a l'Ajuntament on es pretén ubicar la instal·lació.  
Tercer. En data 10 d'abril del 2006 se sotmeten a informació pública, durant un període de 30 dies, de conformitat amb el que establix l'article 16 de la Llei 16/2002, d'1 de juliol, de prevenció i control integrats de la contaminació (DOGV núm. 5237).  
Quart. Amb data 19 de maig del 2006 es rep nota de règim intern de l'Àrea d'Avaluació Ambiental en la qual s'adjunta la notificació de la declaració d'impacte ambiental favorable per part de la directora general de Gestió del Medi Natural sobre la modificació puntual núm. 3 del PGOU de Fanzara: sector 4 Baladrar (Castelló). No obstant això, en el condicionat d'aquesta declaració d'impacte ambiental especifica:  
- En l'abocador de residus industrials no s'admetran residus perillosos. La construcció, posada en marxa i segellament de l'abocador s'ajustarà al que establix el Reial decret 1481/2001, de 27 de desembre, pel qual es regula l'eliminació de residus mitjançant el depòsit a l'abocador.  
- En el sector industrial el Baladrar no es permet l'emmagatzemament, abocament, tractament o trànsit de residus perillosos  
Cinqué. Amb data 20 de febrer del 2007, es remet a l'interessat l'escrit a fi de donar tràmit d'audiència en compliment de l'article 20 de la Llei 16/2002, de prevenció i control integrat de la contaminació adjuntant l'informe-proposta de resolució emés pel Servei de Control Integrat de la Contaminació, i no es presenta cap al·legació per part de l'interessat.  
Als anteriors fets s'apliquen els següents,  
Fonaments de dret  
Primer. La Llei 16/2002, d'1 de juliol, de prevenció i control integrats de la contaminació, en l'article 9 sotmet a autorització ambiental integrada la construcció, el muntatge, l'explotació o el trasllat de les instal·lacions en què es duga a terme alguna de les activitats incloses en l'annex 1, entre les quals es troben (apartat 5.4.) els abocadors de qualsevol tipus de residus que reben més de 10 tones per dia o que tinguen una capacitat total de més de 25.000 tones excloent-ne els abocadors de residus inerts. L'òrgan competent per a atorgar l'autorització ambiental integrada dictarà la resolució que pose fi al procediment en el termini màxim de deu mesos.  
Segon. L'article 12 apartat b) de l'esmentada llei establix que entre la documentació que ha d'acompanyar la sol·licitud d'autorització ambiental integrada es trobe l'informe d'ajuntament en el territori del qual s'ubique la instal·lació, acreditatiu de la compatibilitat del projecte amb el planejament urbanístic, d'acord amb el que establix l'article 15 del mateix precepte legal. No consta que l'Ajuntament de Fanzara emeta aquest informe.  
Tercer. En data 10 de maig del 2006 la directora general de Gestió del Medi Natural dicta la declaració d'impacte ambiental favorable al projecte de modificació puntual núm. 3 del Pla general d'ordenació urbana de Fanzara: sector 4 Baladrar, situat al polígon 6 del terme municipal de Fanzara, si bé amb la condició recollida en l'apartat segon, punts 2 i 3, que l'abocador no admetrà residus perillosos i no es permet en el sector industrial Baladrar l'emmagatzemament, l'abocament, el tractament o el trànsit de residus perillosos. Aquests condicionants fan incompatible el projecte d'instal·lació d'abocador de residus industrials amb el planejament urbanístic del municipi de Fanzara.  
Quart. L'article 20 de la Llei 16/2002 establix que l'òrgan competent per a atorgar l'autorització ambiental integrada, després de realitzar una avaluació ambiental del projecte en el seu conjunt, elaborarà una proposta de resolució que, ajustada al contingut establit en l'article 22 d'aquesta llei, incorporarà les condicions que resulten dels informes vinculants emesos, després d'un tràmit d'audiència als interessats. Quan en el tràmit d'audiència a què es referix l'apartat anterior s'hagn realitzat al·legacions, es traslladarà d'aquestes, juntament amb la proposta de resolució, als òrgans competents per a emetre informes vinculants en tràmits anteriors perquè, en el termini màxim de quinze dies, manifesten el que estimen convenient, que igualment tindrà caràcter vinculant en els aspectes referits a matèries de la seua competència.  
Cinqué. El Decret 8/2004, de 3 de setembre, del president de la Generalitat Valenciana, pel qual s'assignen competències a la Presidència de la Generalitat i a les conselleries amb competències executives, atribuïx a la conselleria de Territori i Habitatge, entre altres, les competències en matèria de medi ambient, exercint-se les relatives a prevenció i control integrats de la contaminació per la Direcció General de Qualitat Ambiental d'acord amb l'article 15 del Decret 137/2006, de 29 de setembre, del Consell pel qual s'aprova el Reglament orgànic i funcional de conselleria de Territori i Habitatge.  
Per raó de tot el que antecedix, com també de l'informe-proposta del Servei de Control Integrat de la Contaminació, i d'acord amb el Decret 119/2003, d'11 de juliol, del Consell de la Generalitat, resolc:  
Desestimar la sol·licitud presentada per Jorge Tejedo Orts, en representació de la mercantil ECOCAT, SL en la sol·licitud d'autorització ambiental integrada per a la instal·lació d'una planta de tractament i abocador de residus perillosos en el sector 4 Baladrar del terme municipal de Fanzara (Castelló), arxivar l'expedient administratiu 117/05 IPPC, per ser incompatible amb el planejament urbanístic la instal·lació d'abocador de residus perillosos, tal com es desprén de l'apartat segon punt 2 i 3 de la declaració d'impacte ambiental dictada el 10 de maig del 2006 per la Direcció General de Gestió del Medi Natural, i declarar conclús el procediment.  
Contra la present resolució, que no posa fi a la via administrativa, es pot presentar recurs d'alçada davant de la Secretaria Autonòmica de Territori i Medi Ambient de la conselleria de Territori i Habitatge, en el termini d'un mes des de l'endemà de la seua notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/199, de 13 de gener.  
València, 8 de maig de 2007.- El director general de Qualitat Ambiental: Jorge Lamparero Lázaro.